Penggunaan Ict Dalam Kalangan Guru Pelatih Matematik Fakulti Pendidikan, Utm.
Tujuan kajian ini adalah untuk melihat masalah dalam penggunaan ICT dalam kalangan guru guru pelatih Matematik Fakulti Pendidikan, Universiti Teknologi Malaysia Skudai Johor. Kajian ini melibatkan seramai 50 orang guru pelatih Sarjana Muda Sains serta Pendidikan Matematik (SPM) dan Sarjana Muda Sains dan Komputer serta Pendidikan Matematik (SPT) yang telah menjalani latihan mengajar. Instrumen kajian yang digunakan ialah set soalan soal selidik yang mengandungi 32 soalan. Data yang diperolehi telah diproses dengan menggunakan perisian Statitiscal Package for Sosial Sciences (SPSS) Version 13.0 untuk menilai peratusan dan min. Dapatan kajian menunjukkan bahawa terdapat beberapa masalah yang wujud dalam aspek pengurusan dan pentadbiran sekolah yang berkaitan dengan ICT (min 3.43) aspek peralatan dan perkakasan ICT (min 3.23) aspek pengendalian peralatan ICT (min 3.54) dan aspek penggunaan perisian PBK (min 3.67) Ini bermakna hasil kajian menunjukkan kesemua aspek yang dikaji berada pada tahap bermasalah. Berdasarkan dapatan kajian, beberapa cadangan telah diberikan untuk meningkatkan lagi penggunaan ICT di kalangan guru pelatih di sekolah.